Jibda jingħata l-vaċċin ta' Oxford fir-Renju Unit
Illum, fir-Renju Unit, beda jingħata l-vaċċin maħluq minn Oxford u AstraZeneca kontra l-coronavirus. L-ewwel persuna li ħaditu kien Brian Pinker, pazjent tad-dijaliżi ta' 82 sena. Huwa ħa t-tilqima ġol-isptar tal-Università ta' Oxford, mill-Kap tal-Infermiera Sam Foster. Fl-ewwel kummenti tiegħu, qal li hu kuntent ħafna li qed jieħu l-vaċċin li ġie ivvintat f'Oxford. 'I'm so pleased to be getting the COVID vaccine today and really proud it is one that was invented in Oxford.' 82-year-old Brian Pinker became the first person in the world to receive the new Oxford AstraZeneca vaccine this morning at @OUHospitals . 💉 pic.twitter.com/nhnd3Sx97m — NHS England and NHS Improvement (@NHSEngland) January 4, 2021 Aktar minn nofs miljun doża mistennija jingħataw illum. Il-vaċċin għalissa se jingħata fi ftit postijiet, sabiex jissorveljawh: f'Oxford fejn inħoloq, f'Londra, f'Sussex, f'Lancashire u f'Warwickshire. Is-Segretarju tas-Saħħa fil-Gvern Ingliż iddeskriva dan il-mument bħala wieħed sinifikanti fil-ġlieda tar-Renju Unit kontra l-Covid-19, peress li fl-aħħar ġimgħat kien hemm żieda qawwija ta' każijiet minħabba l-varjant il-ġdid, li nstab l-ewwel fir-Renju Unit stess. Dan il-vaċċin hu mistenni jtaffi din is-sitwazzjoni, sabiex forsi jibdew jittaffew il-miżuri restrittivi. Important words from Deputy Chief Medical Officer Jonathan Van-Tam, explaining why by prioritising the first dose, we can give more people a high level of protection sooner 👇 https://t.co/n1eUSPwhHM — Boris Johnson (@BorisJohnson) January 3, 2021 Madankollu, il-Prim Ministru Boris Johnson wissa li jaf jittieħdu miżuri eħrex. Ilbieraħ, kien hemm aktar minn 50,000 każ ġdid fir-Renju Unit, u dan wassal biex il-Partit Laburista jsejjaħ għal lockdown. Kieku jsir lockdown, dan ikun it-tielet wieħed minn meta bdiet il-pandemija. Bħalissa, fl-Irlanda ta' Fuq u f'Wales hemm lockdown, u l-Ministri Skoċċiżi se jiltaqgħu biex jiddiskutu aktar miżuri fl-Iskozja. X'qal il-PM? Ir-restrizzjonijiet tal-Covid-19 fl-Ingilterra jistgħu jiżdiedu – Johnson Ftit jiem ilu Ir-Renju Unit japprova l-vaċċin tal-Oxford University/Astra Zeneca